**Rreth nesh**

Koalicioni Balkan Tender Watch (BTW) u krijua në vitin 2012. Koalicioni është i angazhuar për të luftuar dhe parandaluar korrupsionin, dhe synon që të shndërrohet në një qendër të komunitetit anti-korrupsion në Ballkanin Perëndimor, i aftë për të zhvilluar qasje politike, për të mbrojtur masat e propozuara, për të monitoruar në vazhdimësi politikat anti-korrupsion, veçanërisht në fushën e prokurimit publik, dhe për të ofruar përgjigje ndaj qasjes rajonale të paraqitur nga BE. Të pesë anëtarët e Koalicionit janë aktivë në ndjekjen e qëllimeve afatgjata të BTW, por ata gjithashtu janë të lirë të ndërmarrin veprime individuale.

**Anëtarët e koalicionit:**

Fondacioni i Kosovës për Shoqëri të Hapur - KFOS

Fondacioni i Shoqërisë së Hapur, Serbi;

Qendra për komunikim civil, Maqedonia Veriore;

Rrjeti për afirmimin e sektorit të OJQ-ve - MANS, Mali i Zi;

Fondi i Shoqërisë së Hapur - Bosnje dhe Hercegovinë;

**Objektivat e Projektit të Balkan Tender Watch**

Qëllimi i këtij projekti është rritja e ndikimit të shoqërisë civile të Ballkanit Perëndimor në politikat dhe praktikat anti-korrupsion gjatë ciklit të prokurimit publik, duke shfrytëzuar integrimin në BE si agjendë transformuese.

Projekti synon të ndikojë në qeveritë e këtyre shteteve të Ballkanit Perendimor për të futur reforma që do të mundësojnë krijimin e sistemeve të përgjegjshme të prokurimit publik, në përputhje me rregullat e BE-së dhe ndërtimin e aleancave me autoritetet publike - të gatshme për t'u angazhuar në reforma.

Objektivi specifik i projektit është të rrisë komunitetin anti-korrupsion (OSHC-të, mediat) në Ballkanin Perendimor, për të përmirësuar iniciativat për avokim dhe mbikëqyrje të politikave në prokurim publik.

**Aktivitetet e projektit**

Përveç aktiviteteve tjera, Koalicioni do të organizojë trajnime / punëtori për 50 organizata lokale (grassroot) nga i gjithë rajoni i Ballkanit Perendimor me qëllim që t'i pajisë ato me ekspertizë për të zbatuar metodologjinë e BTW për përmirësimin e menaxhimit të prokurimit publik në nivel lokal. Fokusi do të jetë në organizatat e vogla që janë të gatshme të përqafojnë metodologjinë tone, pavarësisht nga aktivitetet e tyre të mëparshme / fushat e interesit. Nga ana tjetër, është qëllimi ynë që t'i përfshijmë ato në rrjetin ekzistues rajonal të OSHC-ve, mediave dhe palëve të interesit, duke ndërtuar bazat për një komunitet më të madh dhe më të fuqishëm anti-korrupsion në Ballkanin Perendimor.

Do të përzgjidhen dhe do të trajnohen dhjetë organizata lokale (grassroot) nga secili vend pjesëmarrës. Të gjitha organizatat që e përfundojnë trajnimin do të ftohen për të hartuar projekt propozimet, duke u përqëndruar në problemet lokale specifike në lidhje me prokurimin publik në fusha të ndryshme (shëndetësi, mjedis, infrastrukturë, arsim ...). Propozimet e projektit duhet t'i dorëzohen anëtarit të koalicionit të BTW nga vendi i tyre.

**Nën-grante për organizatat lokale të përzgjedhura**

Nga grupi i 50 organizatave që kanë përfunduar trajnimin nga i tërë rajoni, 10-20 organizata do të përzgjidhen për të fituar nën-grante. Shuma totale që do të shpërndahet për grante është deri në 100,000 Euro. Propozimet e projektit do të vlerësohen me kujdes dhe do të rangohen në bazë të kritereve ekzistuese të vlerësimit. Propozimet me rezultate më të larta (2-4 propozime nga secili vend) do të marrin grante. Kohëzgjatja e projekteve do të jetë deri në 12 muaj.

**Hapat e ardhshëm**

Pas përfundimit të grantdhënies, organizatat e përzgjedhura do të kenë mundësinë të takojnë kolegët e tyre nga vendet e tjera të rajonit, si dhe të gjithë aktorët relevantë të cilët do të mblidhen në konferencën rajonale që këtë vit do të mbahet në Podgoricë. Kjo ngjarje do të lehtësojë krijimin e një rrjeti rajonal të organizatave lokale dhe vendosjen e komunikimit të rregullt mes tyre, si dhe me aktorët e tjerë relevantë.